I 1987 sto Johansen fram i pressen, og fordømte to polakker som ble tatt i doping under styrkeløft-VM i Fredrikstad. Den 10. november 1988 ble Johansen selv avslørt for bruk av anabole steroider. Han ble testet 25. oktober 1988, to dager før avreisen til VM i Australia, da tre dopingkontrollører oppsøkte ham på hans bopel for en rutinekontroll. Johansen hadde allerede reist til VM da beskjeden kom om at prøven var positiv. Johansen uttalte følgende til avisa etter at han ble tatt: «For å nå opp i et internasjonalt mesterskap er det nødvendig å bruke stoff. Uten det kommer man ingen vei». Johansen var fra før dømt for smugling av dopingpreparater.